           R O M Â N I A							                       
JUDEŢUL HUNEDOARA  	        	 
  MUNICIPIUL   BRAD	 
          P R I M A R                                              	        
    Nr.  56/11829/16.04.2021  

R E F E R A T   D E   A P R O B A R E
	privind darea în administrare  SPITALULUI MUNICIPAL BRAD
 a unor bunuri imobile, proprietatea publică a
 municipiului Brad, județul Hunedoara 



	        Prin Hotărârea Consiliului Local nr. 13/2013 au fost date în administrare Spitalului Municipiului Brad, pentru o perioadă de 10 ani, bunurile imobile, proprietatea publică a Municipiului Brad, necesare desfășurării activității acestuia.
	         Întrucât, între timp, au intervenit modificări în legislație și, mai mult, au fost făcute demersuri de intabularea acestora în Cartea Funciară, consider că se impune a se încheia un Contract de dare în administrare a acestor bunuri imobile. 
		Astfel, am inițiat prezentul proiect de hotărâre prin care am propus darea în administrare SPITALULUI MUNICIPAL BRAD a unor bunuri imobile, proprietatea publică a Municipiului Brad, județul Hunedoara și, implicit, abrogarea Hotărârii Consiliului Local nr. 13/2013. 
	          Lista bunurilor imobile cuprinde elementele de identificare ale construcțiilor, date cadastrale, valoare de inventar și situație juridică.
		Precizez că darea în administrare se va face pe bază de proces – verbal de predare – primire de către o comisie desemnată în acest sens prin Dispoziția Primarului Municipiului Brad, în termen de 30 de zile de la data adoptării hotărârii, pe întreaga durată de funcționare a Spitalului Municipal Brad.
		 Beneficiarul dreptului de administrare va asigura întreținerea corespunzătoare a bunurilor imobile preluate, exercitând posesia și folosința asupra acestora, în condițiile legii.
                 Bunurile imobile predate în administrare vor fi inventariate anual împreună cu reprezentanții proprietarului.
           Evidențele contabile ale Municipiului Brad și ale Spitalului Municipal Brad se modifică cu influențele ce decurg din aplicarea prezentei hotărâri.
	           Am propus, de asemenea, împuternicirea Primarului Municipiului Brad să semneze contractul de administrare. 
		 În contextul celor de mai sus supun spre dezbatere plenului Consiliului Local Brad proiectul de hotărâre  în forma prezentată.
	           Invoc în susţinerea propunerii mele prevederile art. 2 lit. e și art. 6 alin. 3 din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, ale art. 298- art.301 din O.U.G. nr. 57/2019 privind Codul administrativ, cu modificările şi completările ulterioare, precum și ale art. 867 și următoarele din Codul Civil.

